text:
Kuza Kubakho Uxolo Iminyaka Eliwaka—Nangaphezulu!
“Ukuze uThixo abe zizinto zonke kubo bonke.”—1 KOR. 15:28.
1. Liliphi ithemba elichulumancisayo ‘lesihlwele esikhulu?’
YIBA nomfanekiso ngqondweni wezinto ezintle eziza kwenzelwa abantu ngurhulumente onokusesikweni nonothando kangangeminyaka eliwaka. Elo themba lichulumancisayo ‘lelesihlwele esikhulu’ esingenakubalwa esisinde ‘kwimbandezelo enkulu’ eya kutshabalalisa le nkqubo ingendawo.—ISityhi. 7:9, 14.
2. Ziintoni eziye zehlela abantu kule minyaka ingama-6 000 idluleyo?
2 Kule minyaka ingama-6 000 abantu bephila, ukuzilawula kwabo kubazisele intlungu engathethekiyo nokubandezeleka. Kwakude kudala iBhayibhile yathi: “Ngexesha athi umntu alawule umntu iba kukwenzakala kwakhe.” (INtshu. 8:9) Kwenzeka ntoni namhlanje? Ngaphandle kweemfazwe neengxwabangxwaba, kukho iingxaki ezigqugqisileyo ezifana nendlala, izifo, ukonakaliswa kwendalo, ukutshintsha kwemozulu nezinye ezingakumbi. Amagosa karhulumente aye alumkisa ngelithi ukuba asiyeki ukuzithatha lula izinto, kuya kuphumela kwintlekele.
3. Kuza kwenzeka ntoni ebudeni beMinyaka Eliwaka Yolawulo?
3 Ngaphantsi koKumkani onguMesiya, uYesu Kristu kunye nabali-144 000 aza kulawula nabo, ngokuthe ngcembe uBukumkani bukaThixo buya kulungisa wonke umonakalo owenziwe ebantwini nakwikhaya labo, elinguMhlaba. ULawulo Lweminyaka Eliwaka luya kuzalisekisa isithembiso esichulumancisayo sikaYehova uThixo: “Ndidala amazulu amatsha nomhlaba omtsha; kwaye izinto zangaphambili aziyi kukhunjulwa, zinganyuki zithi qatha entliziyweni.” (Isa. 65:17) Ziziphi iziganeko ezimangalisayo ezingekabonwa esizilindeleyo? Makhe sivumele iLizwi likaThixo lesiprofeto lisikrobise kwezi ziganeko zimangalisayo ‘zingekabonwa.’—2 Kor. 4:18.
‘BAYA KWAKHA IZINDLU BAZE BATYALE IZIDILIYA’
4. Ziziphi iimeko zokuhlala abajamelana nazo abantu abaninzi namhlanje?
4 Bonke abantu bayakunqwenela ukuba nezindlu zabo, indawo abaza kuziva bona neentsapho zabo bekhuselekile kuyo. Noko ke, kweli xesha siphila kulo kunzima ukuba nezindlu ezifanelekileyo. Abantu bahlala kwizixeko ezixineneyo. Abaninzi bahlala ematyotyombeni. Kubo ukuba nendlu kuliphupha nje.
5, 6. (a) Uza kuzaliseka njani uIsaya 65:21 noMika 4:4? (b) Sinokuzifumana njani ezo ntsikelelo?
5 Xa sele kulawula uBukumkani, wonke umntu uya kuba nendlu yakhe, kuba uIsaya waprofeta wathi: “Ngokuqinisekileyo baya kwakha izindlu baze bahlale; batyale izidiliya baze badle isiqhamo sazo.” (Isa. 65:21) Kodwa ukuba nezindlu zethu asikokuphela kwethemba esinalo. Ngapha koko, abanye abantu nanamhlanje banazo izindlu, abanye ke bade babe nawo namapomakazi. Kodwa sisoloko sinexhala lokuba singaphulukana nezo zindlu ngenxa yokungabi namali yakuzihlawula okanye ngenxa yokuqhekezelwa yimigewu. Zonke izinto ziya kwahluka ngokupheleleyo eBukumkanini! Umprofeti uMika wabhala wathi: “Baya kuhlala, ngamnye phantsi komdiliya wakhe naphantsi komkhiwane wakhe, yaye akuyi kubakho bani ubangcangcazelisayo.”—Mika 4:4.
6 Njengoko sinelo themba limangalisayo, yintoni ke esimele siyenze? Kakade ke, sonke siyakufuna ukuba nezindlu ezifanelekileyo. Kodwa ke, kunokuba siwe sivuka ngoku sifunana nezindlu zephupha, side singene zwabha ematyaleni, kuya kusinceda ukuhlala sicinga ngezithembiso zikaYehova. Uz’ ukhumbule ukuba uYesu wakha wathi: “Iimpungutye zinemingxuma neentaka zezulu zineendlwana, kodwa yena uNyana womntu akanayo nendawo le yokufaka intloko.” (Luka 9:58) UYesu wayenawo amandla okuba angazakhela okanye azithengele indlu engayiwayo. Kwakutheni ukuze angayenzi loo nto? Wayengafuni ukuphazamiseka okanye azibophelele kangangokuba angakwazi ukubeka uBukumkani kwindawo yokuqala. Nathi masixelise umzekelo wakhe size sigcine amehlo ethu engenakumbi—singazibopheleli okanye sizixhalabise ngezinto eziphathekayo.—Mat. 6:33, 34.
“INGCUKA NEMVANA ZIYA KUDLA KUNYE”
7. Xa wayedala, uYehova wayalela ukuba lube njani ulwalamano phakathi kwabantu nezilwanyana?
7 Kuyo yonke indalo kaYehova esemhlabeni, abantu badalwa ekugqibeleni. Wathi xa wayechazela izibulo lakhe, elinguMsebénzi Onobuchule ngenjongo yakhe: “Masenze umntu ngokomfanekiso wethu, ngokufana nathi, yaye makabe nobukhosi kwiintlanzi zolwandle nakwizidalwa eziphaphazelayo emazulwini nakwizilwanyana zasekhaya nakuwo wonke umhlaba nakuzo zonke izinambuzane ezinambuzelayo emhlabeni.” (Gen. 1:26) Ngoko ke, uAdam noEva, kunye nabo bonke abantu bayalelwa ukuba balawule izilwanyana.
8. Zinjani izilwanyana ngokuqhelekileyo namhlanje?
8 Ngaba nyhani inokwenzeka into yokuba abantu bathotyelwe zizilwanyana zize zibe seluxolweni kunye nabo? Abantu abaninzi bayazithanda izinja neekati. Kodwa kuthekani ngezilwanyana zasendle? Enye ingxelo ithi: “Izazinzulu eziye zasondela kwizilwanyana zasendle zafunda indlela eziphila ngayo, zifumanise ukuba zonke izilwanyana ezanyisayo zinazo iimvakalelo.” Kambe ke, sikhe sizibone izilwanyana zisoyika okanye zibe nengcwangu xa zihlaselwa, kodwa ziyakwazi ukuba nothando, ngokutsho kwabanye abantu. Ithi le ngxelo xa ihlabela mgama: “Uthando olumangalisayo lwezilwanyana ulubona xa zikhulisa inzala yazo.”
9. Luluphi utshintsho esinokululindela kwizilwanyana?
9 Asimele sothuke xa sisiva iBhayibhile isixelela ukuba kuza kubakho uxolo phakathi kwabantu nezilwanyana. (Funda uIsaya 11:6-9; 65:25.) Ngoba? Ukuba uyakhumbula, xa uNowa nentsapho yakhe baphuma emkhombeni emva koMkhukula, uYehova wathi kubo: “Ziya kuqhubeka zinoyika kwaye zinkwantya ngenxa yenu zonke izidalwa eziphilayo emhlabeni.” (Gen. 9:2, 3) UYehova uya kukususa oko kunkwantya, ukuze afeze injongo yakhe yangaphambili. (Hos. 2:18) Kuya kuba mnandi ngokwenene kuye wonke umntu oya kuba ephila emhlabeni ngelo xesha!
“UYA KUZISULA ZONKE IINYEMBEZI”
10. Ziintoni ezidla ngokulilisa abantu?
10 Xa uSolomon wabona “izenzo zengcinezelo ezenziwayo phantsi kwelanga” wathi: “Khangela! iinyembezi zabo bacinezelweyo, kodwa bengenamthuthuzeli.” (INtshu. 4:1) Kuyafana nakweli xesha siphila kulo ukuba akudanga kuthi kratya. Sonke sakha sanyembezana ngenxa yokuthile. Eneneni, maxa wambi ikhe ibe ziinyembezi zovuyo. Kodwa ngokuqhelekileyo iinyembezi zidla ngokubonisa intlungu engathethekiyo.
11. Yiyiphi eyona ngxelo yeBhayibhile ekuchukumisayo kwezi?
11 Khawucinge nje ngeziganeko ezichukumisayo owakha wafunda ngazo eBhayibhileni. Xa uSara wafa eneminyaka eli-127 ubudala, “uAbraham waya kumenzela isijwili uSara, wamlilela.” (Gen. 23:1, 2) Xa uNahomi wayesahlukana nabahlolokazi ababini ababengoomolokazana bakhe, “baphakamisa amazwi abo balila” yaye “baphakamisa amazwi abo baza balila ngakumbi.” (Rute 1:9, 14) Xa uKumkani uHezekiya wayegulela ukufa, wathandaza kuThixo “walila kakhulu” yaye oko kwamkhathaza uYehova. (2 Kum. 20:1-5) Isichukumisa sonke ingxelo yokukhanyelwa kukaYesu ngumpostile uPetros. Esakuva umqhagi ukhonya, uPetros “waphuma phandle waza walila ngokukrakra.”—Mat. 26:75.
12. Ulawulo loBukumkani luza kubazisela siphi isiqabu sokwenene abantu?
12 Ngenxa yeengxaki ezinkulu nezincinane ezisehlelayo, abantu bayifuna ngamandla intuthuzelo nesiqabu. ULawulo Leminyaka Eliwaka luza kubenzela loo nto abalawulwa balo: “[UThixo] uya kuzisula zonke iinyembezi emehlweni abo, kungabi sabakho kufa, kungabi sabakho kuzila nakukhala nantlungu kwakhona.” (ISityhi. 21:4) Nangona kuza kuba mnandi kuba ukuzila, ukukhala nentlungu kungasekho, uThixo ukwathembisa nokuba uya kuphelisa olona tshaba lwethu—ukufa. Iza kwenzeka njani loo nto?
‘BONKE ABO BAKUMANGCWABA ENKUMBULO BAYA KUPHUMA’
13. Ukufa kuye kwabachaphazela njani abantu ukususela oko uAdam wonayo?
13 Ukususela oko uAdam wonayo, ukufa bekulawula uluntu njengokumkani. Bekulutshaba olungoyiswayo, isiphelo somntu wonke onesono, nonobangela wentlungu engathethekiyo. (Roma 5:12, 14) Kangangokuba izigidi zabantu, ‘ziye zangamakhoboka okoyika ukufa ubomi bazo bonke.’—Heb. 2:15.
14. Yintoni eza kwenzeka xa ukufa kungasekho?
14 IBhayibhile ithetha ngexesha apho ‘olokugqibela utshaba oluya kubhangiswa ikukufa.’ (1 Kor. 15:26) Oku kuya kunceda amaqela amabini. “Isihlwele esikhulu” esisaphilayo siya kusindela kwihlabathi elitsha, sinethemba lokungaze sife. Zona izigidi ezisele zisutywe kukufa, ziya kufumana ithuba lokuvuswa. Khawucinge nje ngesankxwe semincili esiya kubakho xa abantu abaphilayo besamkela abo bavuswayo. Ukuhlolisisa ezinye iingxelo eziphathelele uvuko eBhayibhileni kunokusikrobisa kwindlela eziya kuba yiyo izinto.—Funda uMarko 5:38-42; Luka 7:11-17.
15. Ucinga ukuba uya kuziva njani xa ubona isalamane sakho sivuswa emangcwabeni?
15 Khawetyise la mabinzana, “bathi phithi kwaoko bethabatheke ngokugqithiseleyo,” yaye “baqalisa ukumzukisa uThixo.” Ukuba wawulapho, mhlawumbi ngewawuvakalelwe ngendlela efanayo. Enyanisweni, asisayi kuzibamba yimincili xa sibona izalamane zethu zivuswa emangcwabeni. UYesu wathi: “Liyeza ilixa ekuya kuthi ngalo bonke abo bakumangcwaba enkumbulo balive ilizwi lakhe baze baphume.” (Yoh. 5:28, 29) Akukho namnye kuthi owakha wayibona intw’ enjalo isenzeka; ngokuqinisekileyo iya kuba sesinye sezihlandlo ezibalaseleyo ‘kwezingazange zabonwa.’
UTHIXO UYA KUBA ‘ZIZINTO ZONKE KUBO BONKE’
16. (a) Kutheni sifanele sithethe ngehlombe ngeentsikelelo ezingekabonwa? (b) Wathini uPawulos xa wayekhuthaza amaKristu aseKorinte?
16 Abo bahlala bethembekile kuYehova kula maxesha anzima banekamva eliqaqambileyo! Nangona zingekabikho iintsikelelo ezimangalisayo, ukungazilibali kuya kusinceda siqhubeke sisenza izinto ezibalulekileyo size sikuphephe ukuphazanyiswa zizinto eziza kuphelelwa lixesha. (Luka 21:34; 1 Tim. 6:17-19) Masithethe ngehlombe ngethemba lethu elimangalisayo ebudeni bonqulo lwentsapho, xa sincokola namanye amaKristu, naxa sixubusha nezifundo zeBhayibhile nabantu abanomdla. Oku kuya kulenza lihlale lithe tha ezingqondweni nasezintliziyweni zethu. Yiloo nto kanye eyenziwa ngumpostile uPawulos xa wayekhuthaza amaKristu. Wemka nawo, ngeliso lengqondo waya kuwabeka kuLawulo Lweminyaka Eliwaka LikaKristu. Khawukhe ucinge ngendlela abaluleke ngayo amazwi kaPawulos akweyoku-1 kwabaseKorinte 15:24, 25, 28.—Yifunde.
17, 18. (a) Ekudalweni kwabantu, uYehova ‘wayezizinto zonke kubo bonke’ ngayiphi ingqiqo? (b) UYesu uza kwenza ntoni ukuze abuyisele umanyano nemvisiswano?
17 Amazwi athi “ukuze uThixo abe zizinto zonke kubo bonke” ayichaza kakuhle indlela ekuza kuba yiyo emva kweminyaka eliwaka. Athetha ukuthini? Usakhumbula e-Eden xa uAdam noEva abafezekileyo babeyinxalenye yentsapho kaYehova enoxolo nenemvisiswano? UYehova, uMongami weNdalo yonke, wayeyilawula ngokwakhe yonke indalo yakhe, eziingelosi nengabantu. Yayithetha naye, imnqula yaye wayeyisikelela. ‘Wayezizinto zonke kubo bonke.’
18 Xa abantu baphenjelelwa nguSathana, olo manyano lwaphazamiseka baza bavukela ulongamo lukaYehova. Kodwa ke, ukususela ngowe-1914, uBukumkani bukaMesiya buye bathabatha amanyathelo athe ngcembe okubuyisela umanyano nemvisiswano. (Efe. 1:9, 10) Ebudeni boLawulo Lweminyaka Eliwaka, izinto ezimangalisayo ngoku ‘esingekaziboni’ ziza kwenzeka. Emva koko, kuza kulandela “isiphelo,” esibhekisela ekupheleni koLawulo lukaKristu Lweminyaka Eliwaka. Yintoni eza kulandela? Nangona enikwe “lonke igunya ezulwini nasemhlabeni” uYesu akalinyolukelanga. Akanazinjongo zakubhukuqa uYehova. Ngokuzithoba ‘unikela ubukumkani kuThixo wakhe noYise.’ Isigxina negunya lakhe uya kuzisebenzisela ‘ukuzukisa uThixo.’—Mat. 28:18; Fil. 2:9-11.
19, 20. (a) Abalawulwa boBukumkani baya kubonisa njani enoba bayalwamkela kusini na ulongamo lukaYehova? (b) Liliphi ithemba elimangalisayo esiya kulifumana?
19 Ngelo xesha, kuya kube kubuyiselwe abalawulwa basemhlabeni boBukumkani emfezekweni. Baya kulandela umzekelo kaYesu baze ngokuthobeka balugqale ulongamo lukaYehova. Baya kuba nethuba lokubonisa ukuba bayakufuna ukukwenza oko, ngokuphumelela uvavanyo lokugqibela. (ISityhi. 20:7-10) Emva koko, bonke abavukeli—abangabantu nabazizidalwa zomoya—baya kutshatyalaliswa ngonaphakade. Eneneni elo iya kuba lixesha lemigcobo nemincili! Yonke indalo iya kumdumisa ngovuyo uYehova, oya kuba ‘ezizinto zonke kubo bonke.’—Funda iNdumiso 99:1-3.
20 Ngaba izinto ezimangalisayo eziya kuziswa buBukumkani kungekudala zikwenza unikele ingqalelo ekwenzeni ukuthanda kukaThixo? Ngaba uyakuphepha ukuphazanyiswa ngamathemba angekhoyo nokuthuthuzelwa zizinto ezithenjiswa lihlabathi likaSathana? Ngaba uzimisele ukulumela ulongamo lukaYehova? Ngamana indlela ozenza ngayo izinto ingangqina ukuba unqwenela ukwenjenjalo ngonaphakade. Uya kwandula ke ube nelungelo lokuphila eluxolweni naselonwabeni kangangeminyaka eliwaka—nangaphezulu!


c: text/html

text:
INQAKU ELINGUMXHOLO
Baqala Njani Ubomi?
Gqibezela esi sivakalisi singezantsi
UBOMI ․․․․․.
BAZIVELELA
BADALWA
ABANYE abantu basenokucinga ukuba umntu othanda isayensi angathi “bazivelela” aze othanda unqulo athi “badalwa.”
Kodwa ke akusoloko kunjalo.
URama Singh, onguprofesa webhayoloji kwiYunivesithi yaseMcMaster eKhanada uthi: “Asingobantu abakholwayo kuphela abathi bubuvuvu into yokuba izinto zazivelela. Nkqu nabantu abaninzi abafundileyo batsho njalo.”
Khawucinge nje ngoGerard, uprofesa ophanda ngezinambuzane nowafundiswa eyunivesithi ukuba izinto zazivelela. Uthi: “Xa ndibhala iimviwo, ndandidla ngokubhala iimpendulo ezifunwa ngooprofesa—kodwa ndandingazikholelwa.”
Kutheni kunzima nakwabanye abantu abathanda isayensi ukukholelwa ukuba ubomi bazivelela? Ukuze siphendule lo mbuzo, makhe siqale ngale mibini ibhida abaphandi abaninzi: (1) Ubomi baqala njani? nokuba (2) Izinto eziphilayo zakhula njani?

robotstxt: allowed

filter: keep


text:
Isigidimi SeBhayibhile—Ushwankathelo
UYehova udala uAdam noEva ngenjongo yokuba baphile ngonaphakade eParadesi. USathana unyelisa igama likaThixo aze athandabuze ilungelo Lakhe lokulawula. UAdam noEva bathelela uSathana kwimvukelo, oko kwenza ukuba bona nenzala yabo babe nesono baze bafe
UYehova ugweba aba bavukeli aze athembise ukuba kuya kubakho uMhlanguli okanye iMbewu eya kutyumza uSathana, ize iphelise yonke imiphumo yemvukelo nesono
UYehova uthembisa uAbraham noDavide ukuba baya kuba ngookhokho beMbewu, okanye bakaMesiya oza kulawula njengoKumkani ngonaphakade
UYehova uphefumlela abaprofeti ukuba bachaze ngokuza kukaMesiya oza kuphelisa isono nokufa. Ekunye nabo aza kulawula nabo, uza kuba nguKumkani woBukumkani bukaThixo, obuya kuphelisa iimfazwe, ukugula nokufa
UYehova uthumela uNyana wakhe emhlabeni aze ancede abantu baqonde ukuba uYesu unguMesiya. UYesu ushumayela ngoBukumkani bukaThixo aze anikele ngobomi bakhe njengedini. UYehova umvusela kubomi bokomoya
UYehova umisela uNyana wakhe ukuba abe nguKumkani ezulwini, yaye oku kubonisa ukuqalisa kwemihla yokugqibela yale nkqubo yezinto. UYesu walathisa abalandeli bakhe basemhlabeni njengoko beshumayela ngoBukumkani bukaThixo ehlabathini
UYehova uyalela uNyana wakhe ukuba azise ulawulo loBukumkani emhlabeni. UBukumkani bubatshayela kuthi tu oorhulumente abangendawo, bumisele iParadesi, buze bubangele ukuba abantu abathembekileyo bafezeke. Ilungelo likaYehova lokulawula liyathethelelwa, yaye igama lakhe lingcwaliswa ngonaphakade


text:
Iiwebhusayithi zeemodyuli: Iimodyuli zezifundo ezininzi zineewebhusayithi ezinemathiriyeli eyongezelelweyo. Iwebhusayithi yemodyuli nganye isingathwe kwenye yezi ndawo zilandelalyo:
Abenzi be-PCB: Abafundi abafuna iinkonzo zokwenza i-PCB kufuneka bazalise ifomu yokwenza isicelo :Application form.
Ulwazi ngokhuseleko luyafumaneka kwiphepha lokukhutshelwayo: Downloads page
Ucinga ngokufunda?
Ndifuna ukwenza isicelo
Ndingumfundi kungokunje
Ingaba ucinga ngokufunda?
Ndifuna ukwenza isicelo
Ndingumfundi kungokunje
November 30, 2016 – December 2, 2016
November 21, 2016 – November 25, 2016


text:
CTICC
Le ndawo, iCTICC, ibe yeyona ndawo ibalulekileyo yeengqungquthela eAfrika. Kunyaka-mali odlulileyo, iCTICC yasingatha imisitho eyi 629 - ama-34 ayo iziinkonfa zamazwe ngamazwe - yenza ingeniso ye R2,3 zeebhilyoni kwixabiso lemveliso yesizwe yoMzantsi Afrika lilonke. IsiXeko saseKapa sinezona zabelo zininzi (50,2% ezigidi) kwiConvenco, engumnini weCTICC. Abanye abanezabelo nguRhulumente wePhondo laseNtshona Koloni (21,1% ezigidi) kunye neSunWest International (24,7% ezigidi). Kwaxabisa izigidi enzingama-R582 ukwakha iCTICC kwiminyaka emithandathu eyadlulayo. Inkxaso-mali yanikenezelwa sisi-Xeko (R284 ezigidi) nayiSunWest International (R140 lezigidi).


text:
Iintshumayelo
IMBONISELO
Umbuzo: Ngamaxesh’ athile sonke siyakufuna ukuthuthuzelwa. Sinokuyifumana phi intuthuzelo?
Isibhalo: 2Ko 1:3, 4
Unokuthi: Le Mboniselo ithetha ngendlela uThixo asithuthuzela ngayo.
IMBONISELO (ngasemva)
Umbuzo: Abanye abantu bathi uBukumkani bukaThixo busentliziyweni yomntu; abanye bacinga ukuba yimiphumo yemigudu yabantu yokuzisa uxolo emhlabeni. Uthini wena?
Isibhalo: Dan 2:44
Unokuthi: Ngokutsho kweBhayibhile, uBukumkani bukaThixo ngurhulumente wokwenene. Eli nqaku lithetha ngezinye izinto ezithethwa yiBhayibhile ngoBukumkani bukaThixo.
FUNDISA INYANISO
Umbuzo: Sinokwazi njani ukuba uThixo usikhathalele?
Isibhalo: 1Pe 5:7
Inyaniso: UThixo uthi masithandaze kuye kuba usikhathalele.
ZENZELE EYAKHO INTSHUMAYELO
Sebenzisa le mizekelo ingasentla ukuze uzenzele eyakho intshumayelo yasentsimini.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
11 Kwathi ke ekuqaleni konyaka,+ ngexesha lokuhlasela kookumkani,+ uDavide wathumela uYowabhi nabakhonzi bakhe noSirayeli wonke, ukuba baye konakalisa+ oonyana baka-Amoni baze bangqinge neRabha,+ ngoxa uDavide wayehleli eYerusalem.
2 Kwathi ke ngexesha langokuhlwa wavuka emandlalweni wakhe uDavide waza wahambahamba phezu kophahla lwendlu+ yokumkani; yaye ephezu kophahla wabona+ umfazi ehlamba umzimba, yaye umfazi lowo wayemhle kakhulu ngembonakalo.+
3 Wandula ke uDavide wathumela waza wabuzisa ngaloo mfazi+ yaye uthile wathi: “Asinguye na lo uBhatshebha+ intombi kaEliyam+ umfazi kaUriya+ umHiti?”+
4 Emva koko uDavide wathumela abathunywa ukuze amthabathe.+ Ngoko wafika kuye,+ walala naye,+ ngoxa wayezingcwalisa ekungahlambulukini kwakhe.+ Kamva wabuyela endlwini yakhe.
5 Wamitha ke umfazi lowo. Ngoko wathumela umyalezo kuDavide wathi: “Ndimithi.”
6 UDavide wathumela kuYowabhi, esithi: “Thumela kum u-Uriya umHiti.” Ngoko uYowabhi wamthumela u-Uriya kuDavide.
7 Akufika kuye u-Uriya, uDavide waqala wambuza ukuba uqhuba njani na uYowabhi nabantu ukuba baqhuba njani na nemfazwe ukuba iqhuba njani na.
8 Ekugqibeleni uDavide wathi ku-Uriya: “Yihla uye endlwini yakho uze uhlambe iinyawo zakho.”+ Ngako oko u-Uriya waphuma endlwini kakumkani, kwaza kwaphuma isipho sembeko sikakumkani simlandela.
9 Noko ke, u-Uriya walala emnyangweni wendlu kakumkani kunye nabo bonke abanye abakhonzi benkosi yakhe, akehla aye endlwini yakhe.
10 Ngoko bamxelela uDavide, besithi: “U-Uriya akehlanga aye endlwini yakhe.” UDavide wathi ku-Uriya: “Uyafika uvela eluhambeni, akunjalo na? Kutheni na ungehlanga uye endlwini yakho?”
11 Wathi ke u-Uriya kuDavide: “ITyeya+ noSirayeli noYuda bahleli eminqubeni, nenkosi yam uYowabhi nabakhonzi benkosi yam+ bamise inkampu endle, mna ke—ndiye endlwini yam na ukuze ndidle ndisele nokuze ndilale nomfazi wam?+ Uphila nje wena nomphefumlo wakho uphila,+ andiyi kuyenza le nto!”
12 Wandula ke uDavide wathi ku-Uriya: “Hlala apha nanamhlanje, kothi ngengomso ndikundulule.” Ngoko ke u-Uriya wahlala eYerusalem ngaloo mini nangemini elandelayo.
13 Ngokubhekele phaya, uDavide wambiza ukuze adle phambi kwakhe aze asele. Ngoko wamnxilisa.+ Noko ke, waphuma ngokuhlwa waya kulala emandlalweni wakhe kunye nabakhonzi benkosi yakhe, yaye akehlanga aye endlwini yakhe.
14 Kwathi ke kusasa uDavide wabhalela uYowabhi incwadi+ waza wayithumela ngesandla sikaUriya.
15 Ngoko wabhala encwadini, esithi:+ “Mbekeni u-Uriya ngaphambili kolona lunzima uhlaselo edabini,+ nize ke nibuy’ umva emva kwakhe, aze ke yena axatyelwe afe.”+
16 Kwathi ngoxa uYowabhi wayelinde isixeko wamana ebeka u-Uriya kwindawo apho wayesazi ukuba kwakukho amadoda angamakroti.+
17 Akuphuma amadoda esixeko aza alwa noYowabhi, bambi ke abantu, abakhonzi bakaDavide, bawa waza noUriya umHiti wafa.+
18 Ke kaloku uYowabhi wathumela ukuze axele kuDavide yonke imibandela yemfazwe.
19 Waza wahlabela mgama wayalela umthunywa, esithi: “Kamsinya wakugqiba ukuthetha kukumkani ngayo yonke imibandela yemfazwe,
20 kuya kuthi ke ukuba umsindo wokumkani uthe wenyuka aze yena athi kuwe, ‘Bekutheni na ukuze nisondele kangaka esixekweni ngokulwa? Beningazi na ukuba bangatola bephezulu eludongeni?
21 Wabethwa ngubani na uAbhimeleki+ unyana kaYerubheshete?+ Asingomfazi na owamgibisela ngelitye lokusila+ langaphezulu ephezulu eludongeni ukuze nje afele eTebhetse?+ Bekutheni na ukuze nisondele kangaka eludongeni?’ wena uze uthi, ‘Nomkhonzi wakho u-Uriya umHiti ufile.’”+
22 Wahamba ke umthunywa waza wamxelela uDavide konke oko uYowabhi wayemthumele ngako.
23 Yaye umthunywa wahlabela mgama wathi kuDavide: “Amadoda lawo angqineka ongamile kunathi, ngokokuze aphume eze kuthi endle; kodwa sawaxinanisela ukusa kanye esangweni.
24 Kwaye abatoli batola kubakhonzi bakho bephezulu eludongeni,+ ngokokuze kufe abathile kubakhonzi bakakumkani; nomkhonzi wakho u-Uriya umHiti ufile.”+
25 Wathi ke uDavide kumthunywa lowo: “Uya kutsho kuYowabhi ukuthi, ‘Mawungabonakali umbi emehlweni akho lo mbandela, kuba ikrele lidla+ ligqibe omnye kwakunye nomnye. Liqinise idabi lakho nxamnye nesixeko eso uze usidilize.’+ Uze umkhuthaze ke.”
26 Weva umfazi kaUriya ukuba u-Uriya indoda yakhe ufile, waza wamenzela isijwili+ umnini wakhe.+
27 Kwathi sakudlula isihlandlo sokuzila,+ ngoko nangoko uDavide wathumela waza wamthabathela ekhaya endlwini yakhe, waba ngumfazi wakhe.+ Ekuhambeni kwexesha wamzalela unyana, kodwa loo nto wayenzayo uDavide yabonakala imbi+ emehlweni+ kaYehova.
Yithumele
Yithumele
2 Samuweli 11
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=10&Chapter=11&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D11%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Abantu Abaselula Bayabuza
Yintoni Endimele Ndiyilindele Emtshatweni?—Inxalenye 2
KWINKUPHO EYANDULELAYO, siye saxubusha ngezinto eziyingenelo nezilucelomngeni omele uzilindele emtshatweni.
KULE INKUPHO, siza kuxubusha ngesizathu sokuba umele ulindele izinto ongakhange uzicinge.
Khetha nayiphi na kwezi zilandelayo:
Ukuba ukhangela iqabane lomtshato, akukho nto iphosakeleyo ngokulindela ezi zinto kuthethwe ngazo kwiphepha elandulela eli. Usenokufumana iqabane elinazo zonke ezi mpawu. Kodwa enyanisweni, njengokuba ixesha lihamba abantu bayatshintsha—zinjalo ke neemeko.
Undoqo: Ukuze uphumelele emtshatweni, umele ulindele izinto ongakhange uzicinge.
Indaba ezimnandi. Ezinye izinto ongakhange uzicinge emtshatweni zinokwenzeka ungazilindelanga zize zikonwabise.
“Ngoku sele sitshatile, ndifumanise ukuba uMaria * unoburharha ngendlela endingazange ndiyiqonde ngoxa sasisathandana. Ekubeni ngoku singasalindeli izinto ezingaphaya kwamandla omnye, iingxaki esijamelana nazo azibaluleki kangako.”—UMark.
Iindaba ezingekho mnandi. Ezinye izinto esingakhange sizicinge emtshatweni zinokungabi mnandi. Khawucinge ngalo mzekelo:
Masithi wena naloo mntu uza kutshata naye nizimisele ukuba ngabathunywa bevangeli kwilizwe lasemzini. Kuthekani ukuba emva komtshato iqabane lakho ligula gqitha de ningakwazi ukufezekisa elo phupha ninalo? Yinto enokwenzeka ngokwenene leyo, kanye njengokuba iBhayibhile isithi “izinto ezibuhlungu zehlela bonke abantu!” (INtshumayeli 9:11, Holy Bible—Easy-to-Read Version) Enyanisweni iya kukukhathaza into yokugula kweqabane lakho—uze udane yinto yokuba ningawafezekisanga amaphupha enu. Kodwa ukuba kuvela loo ngxaki ungakhange uyicinge, umele uyamkele uze uhlengahlengise izinto. Ngapha koko, ngumntu obutshata naye, kungekhona amaphupha.
Undoqo: Kanye njengokuba iBhayibhile isitsho, abo batshatayo baya kuba “nembandezelo”. (1 Korinte 7:28) Maxa wambi loo mbandezelo ibangelwa zizinto ezingakhange zicingwe.
Yintoni onokuyenza ukuze uhlale ukulungele ukwehla kwezinto ongakhange uzicinge? Ukuba uza kutshata, kufuneka ezi zinto zimbini.
1. IMBONO ELUNGELELENEYO
Enoba nifanelana kangakanani na nomntu oza kutshata naye, umele uzilindele ezi zinto
anisayi kuvumelana kuyo yonke into
anisayi kuba nezinto ezibalulekileyo ezifanayo
anisayi kusoloko nikuvuyela ukwenza izinto kunye
anisayi kuthandana njengakuqala
Yinto eqhelekileyo ukwenzeka kwezi zinto zichazwe ngasentla. Aziyi kuwonakalisa umtshato wakho ngaphandle kokuba wena uyazivumela! Khumbula ukuba iBhayibhile ithi uthando “lunyamezela izinto zonke” yaye “aluze lutshitshe.”—1 Korinte 13:4, 7, 8.
Inyaniso Engenakuphikwa: Ekugqibeleni, eyona nto ebalulekileyo yindlela yokukwazi ukuhlangabezana neengxaki eninazo kungekhona iingxaki enijamelene nazo eziya kuwakha okanye ziwuchithe umtshato wenu.—Kolose 3:13.
2. NYANISEKA KWIQABANE LAKHO
Ukuba nizimisele ukuhlala kunye neqabane lakho, kungakhathaliseki enoba kwenzeka ntoni na—niya kukwazi ukumelana nezaqhwithi eningakhange nizicinge ezinokuvela.—Mateyu 19:6.
Abanye bathi ukunyaniseka kubangela umbhodamo emtshatweni. Noko ke, kwenza okwahlukileyo! Ukunyaniseka kwenza ulwalamano lwenu lomelele. Xa kuvela iingxaki ezingalindelekanga, wena neqabane lakho ninokukhangela iindlela eninokuzilungisa ngayo, endaweni yokuba niqhawule umtshato.
Ukuze uhlakulele umoya wokunyaniseka, kuya kufuneka ucinge kakuhle ngomtshato kunokuba ube namaphupha ngawo. Jonga umahluko kulo mzekelo, uze uzame oku kulandelayo.
1. Masithi unetikiti lasimahla lenqwelo-moya elinokusa naphi na apho ufuna ukuya khona. Ubungakhetha ukuya kweyiphi indawo,ngoba?
Isizathu:
2. Masithi eli tikiti lelokuya kuphela kuloo ndawo uya kuyo kwaye uza kuhlala apho isigxina ungabuyi.
Ngoku ubungafuna ukuya phi—ukuba ikho—ubungayikhetha indawo ofuna ukuya kuyo?
-
okanye
Kulo mzekelo ungasentla, ukhetho lwakho lokuqala nolwesibini lwendawo ofuna ukuya kuyo lwahlukile. Enoba ziyafana, kumele ukuba ucinge ngendlela eyahlukileyo kukhetho lwakho lwesibini. Endaweni yokuzibona ungumkhenkethi ohamba elwandle okanye onyuka intaba, ngoku kufuneka uzibone njengommi ojamelene neengenelo kunye nocelomngeni lwemihla ngemihla.
Yindlela omele ucinge ngayo ngomtshato leyo. Ngapha koko, njengokuba ixesha lihamba, izinto ziyatshintsha. Ngokungathandabuzekiyo, wena neqabane lakho niza kutshintsha. Impumelelo yenu emtshatweni ixhomekeke kwindlela ojamelana nazo ngayo izinto obungazilindelanga ezivelayo.
Oko Umele Ucinge Ngako: Umelana nazo njani iimeko ezingalindelekanga ojamelana nazo ngoku ebomini, njengomntu ongatshatanga?
^ isiqe. 15 Asilogama lakhe.
KUTHENI UNGABUZI ABAZALI BAKHO?
Ziziphi iintsikelelo kunye nocelomngeni olungalindelekanga abaye bajamelana nalo xa babesandul’ukutshata? Ndinokuzilindela njani izinto ezingalindelekangaka ukuba ndiza kutshata?


text:
I-Nile
I- Nile (Isi-Arabic: النيل an-nīl) ngumlambo ose Afrika. Ngowona mlambo mde emhlabeni (malunga nama- 6,650 km or 4,132 eemayile), uhamba uye kungena kwi Mediterranean Sea kufuphi ne- Alexandria. Igama lawo lisuka kwigama lesiGrike elithi Neῖλoς Neilos.
Umlambo i-White Nile isuka eLake Victoria e-Uganda, uhambe ke nge-Sudan uyekungena e-Khartoum, apho uyakujoyinwa ngumlambo i-Blue Nile ukuze yenze umlambo i-Nile, uze ke ngoku wona uhambe nge Egypt. Umlambo i-Blue Nile uhamba nge-Ethiopia. Malunga nezigidi ezingama-300 zeemitha eziyiminqathana yamanzi ehamba esihla nge- Nile kusuku ngalunye.
I-Nile ibaluleke kakhulu kumazwe ehamba kuwo. Iidolophu ezininzi eJiphethe zakhiwe kufuphi nomlambo. Kananjalo ii-pyramid zikufuphi ne-Nile. Amanzi amaninzi ekukhuliswa ngawo izityalo eJiphethe afumaneka kwi-Nile, nanjengoko ubukhulu becala eli lizwe lithwaxwa yimbalela. I-Nile yayibaluleke kakhulu [[AmaJiphethe okuqala|kumaJiphethe okuqala. AmaJiphethe okuqala afumana i- papyrus kwi-Nile.
Iintlobo-ntlobo ezininzi zezilwanyana zihlala kula manzi aseNile okanye zihlale kufuphi nawo, kuquka iigwenya, iintaka, Intlazi nezinye ezininzi. Akuzozilwanyana kuphela ezixhomekeke kwiNile ukuze ziphile, kodwa nabantu abahlala phaya bayawafuna amanzi eNile ukuze benze izinto zabo zemihla ngemihla ezinjengokuhlamba impahla, njengoko amanzi efumaneka, egcina izityalo zingomanga kwaneminye imisebenzi.
Ii-‘’Pyramids’’ zazakhiwe kufuphi ne-Nile kuba bezidinga Isanti evela kwi-Aswan ukuze zithwalwe ngezikhephe ezithwala imithwalo enzima kwehliwe nazo kusiyiwa kwiNile.
-
The Iingxangxasi ze-Blue Nile
-
A isikhephe i-dhow inqumla i-Nile kufuphi neAswan
-
I-Nile, kwi-Aswan
-
I-Nile, ekuphakameni kwe-Luxor
Intsingiselo nembali yegama i-Nile[tshintsha | edit source]
Igama elithi "Nile"livela kwigama lesiGrike elithi Neilos (
).[1] i-Neilos iveal kwigama elithi "river valley". Kulwimi lwesiJiphethe lwakdala-dala, i-Nile ibizwa ngokuba yi- Ḥ'pī okanye yiiteru, oko kuthetha ukuthi "Umlambo Omkhulu", imelwe Iimpawu nezibalo ezimele okubhaliweyo ezibonakaliswe ngakwisandla sasekunene (eziyi- itrw, kunye ‘'amanzi' determinative).[2] I-Coptic, amagama athi piaro (Sahidic) okanye phiaro (Bohairic) athetha ukuthi "umlambo" (lit. p(h).iar-o "the.canal-great") avela kwakweli gama lakudala.
Umsebenzi emakujongwe kuwo[tshintsha | edit source]
- ↑ indlela elipelwa ngayo ngesiGrike ithathwe kwiPocket Oxford Classical Greek Dictionary, 2002, ISBN 978-0-19-860512-6, p. 362
- ↑ What did the ancient Egyptians call the Nile river? Open Egyptology. (Accessed 17 October 2006)


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Neyesihlanu ingelosi yavuthela ixilongo layo.+ Yaye ndabona inkwenkwezi+ eyayiwele emhlabeni ivela ezulwini, yaza yanikwa isitshixo+ somhadi wenzonzobila.+
2 Yawuvula umhadi wenzonzobila, kwaza kwenyuka umsi+ uphuma emhadini apho njengomsi weziko elikhulu,+ lamnyama ilanga+ nomoya ngumsi womhadi lowo.
3 Emsini apho kwaphuma iinkumbi+ zaya emhlabeni; zanikwa igunya elifanayo neloonomadudwane+ bomhlaba.
4 Zaxelelwa ukuba zonakalise kungekhona utyani bomhlaba nayo nayiphi na into eluhlaza nawo nawuphi na umthi, kodwa kuphela abo bantu bangenalo itywina likaThixo emabunzini abo.+
5 Yaye ezo nkumbi zanikwa, kungekhona igunya lokubabulala, kodwa elokubathuthumbisa+ iinyanga ezintlanu, kwaye ukuthuthunjiswa kwabo kwakunjengokuthuthumbisa kukanomadudwane+ xa athe wahlaba umntu.
6 Ngaloo mihla abantu baya kukufuna ukufa,+ bangakufumani, baya kukunqwenela ukufa, kusuke ukufa kusabe kubo.
7 Imfano yeenkumbi yayinentsobi yamahashe+ alungiselelwe idabi; yaye ezintlokweni zazo kwakukho oko kwakubonakala ngathi zizithsaba ezinjengegolide, nobuso bazo babunjengobuso babantu,+
8 kodwa zazineenwele ezinjengeenwele+ zabafazi. Amazinyo azo ayenjengalawo eengonyama;+
9 yaye zazinezigcina-zifuba+ ezinjengezigcina-zifuba zentsimbi. Isandi samaphiko azo sasinjengesandi seenqwelo zamahashe+ amaninzi, ebaleka esiya edabini.+
10 Kanjalo, zinemisila nezamvila njengoonomadudwane;+ yaye emisileni yazo ligunya lazo lokwenzakalisa abantu iinyanga ezintlanu.
11 Zinokumkani phezu kwazo, ingelosi yenzonzobila.+ NgesiHebhere igama lakhe nguAbhadon, kodwa ngesiGrike unegama elinguApoliyon.+
12 Omnye uyeha udlule. Khangela! Ooyeha+ ababini abangakumbi bayeza emva kwezi zinto.
13 Neyesithandathu ingelosi+ yavuthela ixilongo+ layo. Yaye ndeva elinye ilizwi+ liphuma ezimpondweni zesibingelelo segolide+ esiphambi koThixo
14 lisithi kwingelosi yesithandathu, eyayinexilongo: “Zikhulule iingelosi+ ezine ezibotshwe+ ngakumlambo omkhulu umEfrate.”+
15 Zaza iingelosi ezine zakhululwa, ezibe zilungiselelwe ilixa nemini nenyanga nonyaka, ukuba zibulale isinye kwisithathu sabantu.
16 Yaye inani lemikhosi yamahashe lalingamashumi amabini amawaka aphindwe ngeshumi lamawaka: ndaliva inani layo.
17 Kwaye le yindlela endawabona ngayo amahashe embonweni, nabo babehleli phezu kwawo: babenezigcina-zifuba ezibomvu bumlilo neziluhlaza buhakinto nezilubhelu busalfure; neentloko zamahashe zazinjengeentloko zeengonyama,+ nasemilonyeni yawo kwakuphuma umlilo nomsi nesalfure.+
18 Ngezi zibetho zithathu isinye kwisithathu sabantu sabulawa, ngomlilo nomsi nesalfure eyaphuma emilonyeni yawo.
19 Kuba igunya lala mahashe lisemilonyeni yawo nasemisileni yawo; imisila yawo injengeenyoka+ yaye ineentloko, kwaye ngayo ayonakalisa.
20 Kodwa abanye abantu abangazange babulawe zezi zibetho abazange baguquke kwimisebenzi yezandla zabo,+ baze bayeke ukunqula iidemon+ nezithixo zegolide nezesilivere+ nezobhedu nezelitye nezomthi, ezingenako ukubona nokuva nokuhamba;+
21 yaye abazange baguquke ekubulaleni+ kwabo nakuqheliselo lwabo lokusebenzelana nemimoya+ nakuhenyuzo lwabo nakubusela babo.
Yithumele
Yithumele
ISityhilelo 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=66&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D66%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IZIFUNDO ENDIZIFUNDA EBHAYIBHILENI
Izifundo Endizifunda EBhayibhileni
UThixo Udala Zonke Izinto
Ezi zifundo zeBhayibhile zenzelwe abantwana abaneminyaka emi-3 nangaphantsi. Zikhuphelele esi sifundo ukuze usifunde nomntwana wakho.
OKUNGAKUMBI
AmaHebhere Amathathu
Nceda umntwana wakho aqonde ukuba kwakutheni ukuze uShadraki, uMeshaki, noAbhednego bangavumi ukuqubuda kumfanekiso kakumkani.
UYesu Olusana
Fundisa abantwana bakho ngokuzalwa kukaYesu.
Abapostile abayi-12
Nceda umntwana wakho afunde amagama abapostile bakaYesu.


text:
Ibali 104: UYesu Ubuyela Ezulwini
NJENGOKUBA iintsuku zihamba, uYesu uzibonakalisa kubalandeli bakhe izihlandlo ezininzi. Kwesinye isihlandlo ubonwa ngabafundi abamalunga nama-500. Xa ebonakala kubo, ngaba uyazi ukuba uthetha ngantoni? Ngobukumkani bukaThixo. UYehova wathumela uYesu emhlabeni ukufundisa ngoBukumkani. Yaye uyaqhubeka esenza oku nasemva kokuvuswa kwabafileyo.
Uyakhumbula na ukuba buyintoni ubukumkani bukaThixo? Ewe, uBukumkani ngurhulumente kaThixo wokwenene ezulwini, yaye uYesu wanyulwa nguThixo ukuba abe ngukumkani. Njengokuba sifundile, uYesu wabonisa ukuba uya kuba ngukumkani omangalisayo ngokondla abalambileyo, ngokuphilisa abagulayo, nangokuvusela ebomini abafileyo!
Ngoko xa uYesu elawula njengokumkani ezulwini iminyaka eliwaka, kuya kuba njani emhlabeni? Ewe, wonke umhlaba uya kwenziwa iparadesi entle. Akusayi kubakho zimfazwe, lwaphulo-mthetho, kugula, nakufa. Siyazi ukuba kuyinyaniso oku kuba uThixo wawenza umhlaba ukuze ube yiparadesi yokunanditshwa ngabantu. Kungako wenza umyezo wase-Eden ekuqaleni. Yaye uYesu uya kuqinisekisa ukuba kuyenzeka oko uThixo afuna kwenziwe.
Ngoku kufika ixesha lokuba uYesu abuyele ezulwini. Kangangeentsuku ezingama-40 uYesu ebezibonakalisa kubafundi bakhe. Ngoko baqinisekile ukuba uyaphila kwakhona. Kodwa ngaphambi kokubashiya abafundi bakhe uthi kubo: ‘Hlalani eYerusalem de namkele umoya oyingcwele.’ Umoya oyingcwele ngamandla asebenzayo kaThixo, njengomoya ovuthuzayo, oya kunceda abalandeli bakhe ukwenza ukuthanda kukaThixo. Ekugqibeleni, uYesu uthi: ‘Nize nishumayele ngam kuse kwezona ndawo zikude zomhlaba.’
Emva kokuba uYesu ethethe oku, kwenzeka ummangaliso. Uqalisa ukunyukela ezulwini, njengokuba umbona apha. Emva koko ufihlwa lilifu, baze abafundi bangamboni uYesu kwakhona. UYesu uya ezulwini, aze aqalise ukulawula abalandeli bakhe abasemhlabeni.
1 Korinte 15:3-8; ISityhilelo 21:3, 4; IZenzo 1:1-11.
Imibuzo
- Bangaphi abafundi ababona uYesu ngesinye isihlandlo, yaye uthetha ngantoni nabo?
- Buyintoni uBukumkani bukaThixo, yaye buza kuba njani ubomi emhlabeni xa uYesu elawula njengoKumkani kangangeminyaka eliwaka?
- UYesu ubonakele kangangeentsuku ezingaphi kubafundi bakhe, kodwa ngoku lixesha lokuba enze ntoni?
- Ngaphambi nje kokuba uYesu abashiye abafundi bakhe, ubaxelela ukuba benze ntoni?
- Kwenzeka ntoni kulo mfanekiso, yaye uYesu ufihlwa njani angabonakali?
Imibuzo eyongezelelekileyo
- Funda eyoku-1 kwabaseKorinte 15:3-8.
Kwakutheni ukuze umpostile uPawulos athethe ngenkalipho kangaka ngokuvuswa kukaYesu, yaye ziziphi izinto amaKristu namhlanje anokuthetha ngenkalipho ngazo? (1 Kor. 15:4, 7, 8; Isa. 2:2, 3; Mat. 24:14; 2 Tim. 3:1-5)
- Funda iZenzo 1:1-11.
Wanda kangakanani umsebenzi wokushumayela, njengoko kwakuxelwe kwangaphambili kwiZenzo 1:8? (IZe. 6:7; 9:31; 11:19-21; Kol. 1:23)